AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn

**1. Parengto tarybos sprendimo projekto tikslai ir uždaviniai**

Lietuvos automobilių kelių direkcija prie Susisiekimo ministerijos (toliau – Direkcija) 2019 m. lapkričio 26 d. raštu Nr. (14.3E) 2E-8821 „Dėl medienos perdavimo“, informavo, kad patikėjimo teise valdo valstybės trumpalaikį turtą - 123,69 m3 medienos, esančios Purvėnų k., Čiulėnų sen. (kelio Nr. 2822 Toliejai–Šnieriškės–Labanoras rekonstravimo darbų statybvietėje) (toliau – mediena), ir siūlo Molėtų rajono savivaldybei perimti nuosavybėn savarankiškosios savivaldybės funkcijos įgyvendinimui. Medienos bendra įsigijimo vertė – 2473,80 Eur. Siekdama apsaugoti medieną iki to laiko, kol bus priimtas Lietuvos Respublikos Vyriausybės nutarimas perduoti medieną Savivaldybei, Direkcija pasirašys su Savivaldybės administracija turto pasaugos sutartį ir sandėliuos sutartyje nurodytoje vietoje.

Tam, kad būtų parengtas Lietuvos Respublikos Vyriausybės nutarimo projektas, reikalingas Molėtų rajono savivaldybės tarybos sutikimas priimti valstybės turtą Savivaldybės nuosavybėn. Perduota mediena bus panaudota Savivaldybės biudžetinių įstaigų patalpų šildymui.

Parengto tarybos sprendimo projekto tikslas – sutikti perimti valstybės turtą Savivaldybės nuosavybėn savarankiškosios savivaldybės funkcijos įgyvendinimui ir perduoti jį Molėtų rajono savivaldybės administracijai valdyti, naudoti ir disponuoti juo patikėjimo teise.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 30 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktas, 12 straipsnio 1, 2 dalys, 20 straipsnio 1 dalies 4 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės administracijai bus perduota mediena, kuri bus panaudota Savivaldybės biudžetinių įstaigų patalpų šildymui.

Neigiamų pasekmių nenumatoma.

**4. Priemonės sprendimui įgyvendinti**

Bus pasirašyti turto perėmimo ir perdavimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.